Fakultná nemocnica s poliklinikou J. A. Reimana Prešov

Fakultná nemocnica s poliklinikou J. A. Reimana Prešov je štátnou príspevkovou organizáciou s právnou subjektivitou zriadenou na poskytovanie ambulantnej a ústavnej zdravotnej starostlivosti riadenou Ministerstvom zdravotníctva Slovenskej republiky. V areáli nemocnice sú okrem lôžkovej časti desiatky ďalších zariadení. Kam patria ambulancie odborných lekárov, zariadenia spoločných vyšetrovacích a liečebných zložiek (SVaLZ), zariadenia na poskytovanie jednodňovej zdravotnej starostlivosti, stacionáre a lekáreň. Nemocnica poskytuje ústavnú aj ambulantnú zdravotnú starostlivosť predovšetkým poistencom Všeobecnej zdravotnej poisťovne, poisťovne Dôvera a Union.

 História 
Dňa 28. októbra 1928 začali s jej výstavbou a koncom roka 1934 bola nemocnica dokončená. Pomenovaná bola po prvom československom prezidentovi, T. G. Masarykovi . Pre verejnosť začala slúžiť v januári 1935. Komplex nemocnice tvorilo 7 budov. V roku 1947 sa táto nemocnica zlúčila s nemocnicou v areáli bývalej Vojenskej nemocnice na Reimanovej ulici. V roku 1960 bola zriadená Nemocnica s poliklinikou. 17. decembra 2004 pri novorodeneckom oddelení Fakultnej nemocnice s poliklinikou J. A. Reimana otvorili hniezdo záchrany. Do roku 2020 tam bolo umiestnených 9 detí. V roku 2008 v ňom boli prvýkrát na Slovensku odložené dvojičky.

Rozvoj nemocnice 
 1928 – rozhodnutie o výstavbe a položenie základného kameňa
 1930 – odkúpenie pozemkov
 1934 – slávnostné otvorenie hlavného pavilónu
 1935 – hospitalizácia prvých pacientov a pomenovanie - Nemocnica T.G.Masaryka
 1939 – pomenovanie zmena na Śtátna nemocnica
 1940 – zmena pomenovania na Źupná nemocnica
 1941 – opäť pomenovaná na Śtátna nemocnica Publikácia: Sedemdesiatka prešovskej nemocnice, kolektív, rok vydania 2004, vydalo: Expres print Prešov, ISBN 80 - 9684000-9-6/ str.15 
 1963 – do prevádzky uvedený neurologický pavilón a oddelenie rehabilitácie
 1965 – dokončený pavilón psychiatrie
 1967 – pavilón interného oddelenia
 1971 – bola Nemocnica s poliklinikou zaradená ako nemocnica 3. typu
 1981 – geriatrický pavilón
 1986 – pavilón klinickej biochémie
 1989 – chirurgický monoblok
 1993 – pavilón ťažkých žiaričov
 1997 – bola nemocnica premenovaná na Nemocnicu s poliklinikou J. A. Reimana Prešov
 2002 – dokončený detský pavilón
 2002 – nadobudla pomenovanie Fakultná nemocnica s poliklinikou J. A. Reimana
 2013 – otvorenie internistického monobloku
 2020 – onkologicko – hematologický pavilón
 2021 – začala cez areál nemocnice premávať v 20 minútových intervaloch v pracovných dňoch v čase 6:15 – 15:35.nová linka MHD č. 20
 2024 – začiatok výstavby novej nemocnice
 2027 – plán dokončenia výstavby novej nemocnice
 V areáli nemocnice je aj pristávacia plocha pre záchranárske vrtuľníky.
Projekt stratégie a rozvoja Fakultnej nemocnice s poliklinikou J. A. Reimana Prešov z 25. novembra 2020 uvádza, že v nemocnici je ročne hospitalizovaných 45 tisíc pacientov, ambulantne ošetrených je 443 tisíc pacientov, vykoná sa 15 700 operácií, narodí sa 2 500 novorodencov. Nemocnica má 1 233 lôžok. Jej spádová oblasť je Prešovský samosprávny kraj s viac ako 825 tisíc obyvateľmi. V roku 2020 mala nemocnica 462 lekárov, 1429 sestier, 304 zdravotníckych pracovníkov, a 360 iných zdravotníckych pracovníkov. Nemocnica má 14 kliník a 26 oddelení. Spolupracuje s Fakultou zdravotníckych odborov Prešovskej univerzity. Kliniky vedie jeden profesor a 5 docentov. 

V roku 2021 INEKO, ocenil Fakultnú nemocnicu v Prešove, v kategórii  štátne univerzitné a fakultné nemocnice, pridelením 6. miesta z 11 hodnotených nemocníc. Hodnotenie zahrňovalo kvalitu poskytovanej zdravotnej starostlivosti, operačných skúseností lekárov, náročnosti diagnóz, spokojnosti pacientov, hospodárenia a transparentnosti.

 Poloha nemocnice 
Areál nemocnice sa rozprestiera vo východnej časti mesta na vrchu Tábor, 286 metrov nad morom.Sprievodca po historickom Prešove, autor: Peter Švorc a kolektív, vydalo: UNIVERSUM, 1997 str. 87 Dostupná je autobusmi SAD a mestskou hromadnou dopravou linkami číslo 10, 12, 15, 19, 21, 29, 35 a 43. Obklopujú ju ulice Jána Hollého, Šafárikova, Dilongova a Sládkovičova. Osobnými autami je dovolený vstup do nemocničného areálu z ulice Jána Hollého a Sládkovičovej nielen pre zamestnancov ale aj pacientov.

 Galéria 

 Referencie 

 Iné projekty 

 Externé odkazy 
 Knižná publikácia - Sedemdesiatka prešovskej nemocnice, rok vydania 2004
 Projekt stratégie a rozvoja Fakultnej nemocnice s poliklinikou J. A. Reimana Prešov z 25.11.2020  
 Oficiálna stránka nemocnice
 Nemocnica na portáli finstat

Kategória:Nemocnice na Slovensku
Kategória:Fakultné nemocnice na Slovensku
Kategória:Organizácie v zriaďovateľskej pôsobnosti Ministerstva zdravotníctva Slovenskej republiky
Kategória:Stavby v Prešove